Västerbottens Folkblad

Folkbladet (Folkbladet Västerbotten), fram til 18. april 2012 Västerbottens Folkblad eller VF er en svensk sosialdemokratisk dagsavis grunnlagt i 1917. Folkbladet blir utgitt i Umeå. Avisa dekker hovedsakelig nyhetsutviklingen i Västerbottens län. Folkbladet blir utgitt seks dager i uka, mandag til lørdag. Avisa hadde i 2004 et opplag på 15 700. I 2007 hadde opplaget falt til 14 000. I 2013 var opplaget 9 700Upplage- och räckviddsutveckling 2004-2013. TS. Besøkt den 4. mai 2014. 

Avisa utkom første gang i 1917, da med en tydelig sosialistisk profil og nært knyttet til Sverges socialdemokratiska vänsterparti. Nåtidas Folkbladet gir på lederplass uttrykk for sosialdemokratiske holdninger. Pressekonsernet A-Pressen, hvori Folkbladet inngikk, ble slått konkurs i 1992 og deretter ble Folkbladet drevet videre av arbeiderbevegelsens representanter i Umeåregionen.Folkbladet, artikkel i Nationalencyklopedin, besøkt 4. mai 2014 Etter ei økonomisk krise i begynnelsen av 2000-tallet, ble Folkbladet i 2002 kjøpt opp av eierselskapet til den konkurrerende avisa Västerbottens-Kuriren. 

Se også
 Liste over dagsaviser i Sverige

Referanser

Eksterne lenker 
 Folkbladets nettsted 

Kategori:Svenske aviser 
Kategori:Aviser etablert i 1917
Kategori:Svenskspråklige aviser
Kategori:1917 i Sverige